Gwamnan Nasarawa ya mika sunayen zababbun kwamshinoni guda 15 ga Majalisar jihar ▷ Legit.ng
Gwamnan Nasarawa ya mika sunayen zababbun kwamshinoni guda 15 ga Majalisar jihar
9 months ago 1251 views by Mahmoud Aliyu
Gwamna Abdullahi Sule na jihar Nasarawa a ranar Laraba 16 ga watan Oktoba, 2019 ya mika sunayen zababbun kwamishinoninsa guda 15 ga majalisar dokoki domin a tantancesu.
Kakakin majalisar, Ibrahim Balarabe Abdullahi ne ya sanar da wannan magana ga majalisar bayan da Shugaban masu rinjayen majalisar ya soma gabatar da sunayen.
KU KARANTA:Ana daf da zaben Kogi, Yahaya Bello yayi nadin sabon mukami
Ga jerin sunayen kwamishinonin 15 kamar haka: Ahmed Baba Yahaya (Karamar hukumar Toto), Philip Dada (Karu), Othman Bala Adam (Keffi), Dr Abdulkarim Abubakar Kana (Kokona), Obadiah Boyi (Akwanga), Yusuf Aliyu Turaki (Awe), Dr Salihu Ahmad Alizaga (Nasarawa Eggon).
Sauran kuwa sun hada da; Dogo Shammah (Wamba), Otaki Allahnanah (Keana), Haruna Ogbole Adamu (Obi), Ibrahim Musa Ekye (Doma), Mrs Fati Jimeta Sabo (Nasarawa), Abubakar Muhammad Imam (Lafia), Halima Ahmadu Jabiru (Lafia) da Mohammed Bashir Aliyu (Lafia).
Kakakakin majalisar, Ibrahim Balarabe ya umarci kwamishinonin da su kawo takardunsu na CV guda talatin-talatin daga yau zuwa 18 ga watan Oktoba.
Balarabe ya ce: “Majalisa za ta soma tantance kwamishinonin a ranar Litinin 21 ga watan Oktoba, kuma za a fara ne daga karamar hukumar Toto, Karu, Keffi, Kokona, Akwanga, Awe, Nassarawa Eggon, Wamba da Keana.
“Sauran kuma kanan hukumomin da za a tantance ranar Talata 22 ga watan Oktoba, 2019 sun hada da; Obi, Doma, Nasarawa da kuma mutane uku daga Lafia.” Inji shi.
26 minutes ago 1372 views
an hour ago 26497 views
13 hours ago 47670 views
an hour ago 5994 views
an hour ago 14346 views
2 minutes ago 1571 views
2 hours ago 42714 views
Lewis Latimer: Bakar fatar da ya fara kirkiro fitilar kwai da wayar tarho